Výročná správa neziskovej organizácie 
Plus MEDIA, n.o. za rok 2018

V Šuranoch, 30/06/2019

 	1.  ÚVOD

Nezisková organizácia Plus MEDIA, n.o. so sídlom: Novozámocká 1215/28, 94201 Šurany, IČO: 51697521 vznikla dňa 24/04/2018 na základe rozhodnutia Okresného úradu v Nitre podľa ustanovenia § 9 ods. 1 zákona č. 213/1997 Z . z. o  neziskových organizáciách poskytujúcich všeobecne prospešné služby v časovo príslušne  platnom znení (ďalej len „Zákon“).

 	2. Prehľad činností uskutočnených organizáciou za rok 2018

Počas roka 2018  Plus MEDIA, n.o. vytvorila bezodplatne 7 audiovizuálnych záznamov a dokumentov z rôznych kultúrno-spoločenských podujatí, čím naplnila nasledovný definovaný účel založenie neziskovej organizácie:
Nezisková organizácia sa zakladá za účelom poskytovania všeobecne prospešných služieb so zameraním na:
- tvorbu, rozvoj, ochranu, zachovanie, obnovu a prezentáciu duchovných a kultúrnych hodnôt a to predovšetkým formou tvorby audiovizuálnych záznamov, dokumentov, diel zameraných najmä na nekomerčné kultúrne, duchovné, osvetové a spoločenské podujatia

 	3. Ročná účtovná závierka a  zhodnotenie základných údajov v  nej obsiahnutých

V  súlade s § 4 ods. 2 zákona č. 431/2002 Z. z. o  účtovníctve v  platnom znení  Plus MEDIA, n.o. účtuje v  sústave jednoduchého účtovníctva. 

Účtovná závierka je výsledným produktom účtovnej uzávierky. Príprava a  zostavenie účtovnej závierky sa skladá z  3 etáp :
1etapa: prípravné práce – sem patrí  zúčtovanie všetkých účtovných prípadov za daný rok do peňažného denníka, vykonanie inventarizácie majetku a  záväzkov a  zaúčtovanie uzávierkových účtovných operácií
2 etapa: uzatvorenie účtovných kníh t.j. účtovná uzávierka 
3 etapa: zostavenie účtovných výkazov t.j. účtovná závierka

Účtovná uzávierka predstavuje sústavu  výstupných informácií z  bežného účtovníctva. Na základe účtovnej závierky Plus MEDIA, n. o. zostavuje Výkaz o  majetku a  záväzkoch a  Výkaz o  príjmoch a  výdavkoch. Tieto výkazy tvoria účtovnú závierku v  jednoduchom účtovníctve a  sú súčasťou daňového priznania dani z  príjmov.

Účtovná závierka Plus MEDIA, n.o. k 31.12.2018  je prílohou k tejto výročnej správe. Zhodnotenie základných údajov zo závierky je v článkoch 5. a 6. výročnej správy.

 	4. Výrok audítora k  ročnej účtovnej závierke

V  súlade s § 33 ods. 3 Zákona č. 213/1997 Z. z. o  neziskových organizáciách poskytujúcich všeobecne prospešné služby audit vykonaný nebol. vzhľadom na skutočnosť, že príjem verejných prostriedkov a podielov zaplatenej dane v účtovnom období, za ktoré je účtovná závierka zostavená, nepresiahli 200 000 eur, 
a zároveň všetky príjmy neziskovej organizácie v účtovnom období, za ktoré je účtovná závierka zostavená, nepresiahli 500 000 eur,
a zároveň nevznikla povinnosť overenia účtovnej závierky podľa § 19 ods. 4 zákona č. 431/2002 Z. z. o účtovníctve  v znení neskorších predpisov 

 	5. Prehľad o  peňažných príjmoch a  výdavkov, RoZsah príjmov, ZDROJE

	Príjmy (v EUR)	Výdavky (v EUR)	Zostatok k  31.12.2018 	
Celkom	 1000	 975,12	  24,88	

Bližší prehľad v prílohe k výročnej správe - v Účtovnej závierke k 31.12.2018. 

Rozsah príjmov bol 1000EUR. Zdroje príjmu boli 500EUR vo forme darov a 500EUR vo forme pôžičiek.

 	6. Stav a  pohyb majetku a  záväzkov organizácie

Stav majetku ku dňu vzniku Plus MEDIA, n. o. , t.j. k  24/04/2018 je pohľadávka voči zakladateľovi 100EUR na základný vklad zakladateľa vo výške 100EUR.

Stav majetku k  31.12.2018 predstavuje sumu 714,88 EUR a záväzkov 500EUR. Majetok prevyšuje záväzky o 214,88EUR. Majetok pribudol vo forme zásob vo výške 590EUR, financovany z darov ktoré boli vo výške 500EUR a pôžičiek tiež vo výške 500EUR. Pôžička 500EUR je zároveň jediným záväzkom k 31.12.2018

Bližší prehľad v prílohe k výročnej správe - v Účtovnej závierke k 31.12.2018. 

 	7. Zmeny a  nové zloženie organizácie

Správna rada  Plus MEDIA, n.o. sa neuzniesla na žiadnych zmenách v  štatúte ani zložení orgánov neziskovej organizácie.

Prílohy: Účtovná závierka k 31.12.2018 

										Miroslav Gujber-riaditeľ